პროექტი

ბუღალტრული აღრიცხვის, ანგარიშგებისა და აუდიტის ზედამხედველობის სამსახურის უფროსის

ბრძანება №

2023 წ. ----------------------- ქ. თბილისი

**პროფესიული მომსახურების გამწევი ბუღალტრების სახელმწიფო რეესტრისა და საბუღალტრო ფირმების სახელმწიფო რეესტრის ელექტრონული ფორმით წარმოების წესის, მათი სტრუქტურისა და ფორმის, მათში ასახული ინფორმაციის ნუსხის და მომხმარებელთა იდენტიფიცირების წესის დამტკიცების თაობაზე**

„ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონის 131 მუხლის პირველი პუნქტისა და მე-20 მუხლის მე-9 პუნქტის ბ1 ქვეპუნქტის საფუძველზე, **ვბრძანებ:**

**მუხლი 1.** დამტკიცდეს ,,პროფესიული მომსახურების გამწევი ბუღალტრების სახელმწიფო რეესტრისა და საბუღალტრო ფირმების სახელმწიფო რეესტრის ელექტრონული ფორმით წარმოების, მათი სტრუქტურისა და ფორმის, მათში ასახული ინფორმაციის ნუსხის და მომხმარებელთა იდენტიფიცირების წესი“ დანართის შესაბამისად.

**მუხლი 2.** ეს ბრძანება ამოქმედდეს გამოქვეყნებისთანავე.

ბუღალტრული აღრიცხვის, ანგარიშგებისა და აუდიტის ზედამხედველობის სამსახურის უფროსი დავით მჭედლიძე

 **დანართი**

# პროფესიული მომსახურების გამწევი ბუღალტრების სახელმწიფო რეესტრისა და საბუღალტრო ფირმების სახელმწიფო რეესტრის ელექტრონული ფორმით წარმოების, მათი სტრუქტურისა და ფორმის, მათში ასახული ინფორმაციის ნუსხის და მომხმარებელთა იდენტიფიცირების წესი

# თავი I

**ზოგადი დებულებები**

## მუხლი 1. რეგულირების სფერო

ეს წესი განსაზღვრავს პროფესიული მომსახურების გამწევი ბუღალტრების სახელმწიფო რეესტრისა და საბუღალტრო ფირმების სახელმწიფო რეესტრის ელექტრონული ფორმით წარმოების წესს, მათ სტრუქტურასა და ფორმას, მათში ასახული ინფორმაციის ნუსხას, მომხმარებელთა იდენტიფიცირების წესს, წარმოებაში მონაწილე მხარეებს, მათ უფლებებსა და მოვალეობებს.

##  მუხლი 2. ტერმინთა განმარტება

1. ამ წესის მიზნებისთვის მასში გამოყენებულ ტერმინებს აქვს შემდეგი მნიშვნელობა:

ა) ანგარიშვალდებული პირი - პროფესიული მომსახურების გამწევი ბუღალტერი ან/და საბუღალტრო ფირმა;

ბ) განგრძობითი განათლება - ანგარიშვალდებულ პირთა ფულის გათეთრებისა და ტერორიზმის დაფინანსების აღკვეთის ხელშეწყობის საკითხებში გაცნობიერების პროცესი, კანონმდებლობასთან შესაბამისი მომსახურების გაწევის მიზნით;

გ) ზოგადი ინფორმაცია - ანგარიშვალდებული პირის, ამ ბრძანების მე-7 მუხლის მე-2 პუნქტითა და მე-8 მუხლის მე-3 პუნქტებით გათვალისწინებული, მონაცემები;

დ) კანონი - ,,ბუღალტრული აღრიცხვის, ანგარიშგებისა და აუდიტის შესახებ“ საქართველოს კანონი;

ე) პროფესიული საქმიანობა - ანგარიშვალდებული პირის მიერ ბუღალტრული აღრიცხვის წარმოების ან/და ფინანსური ანგარიშგების მომზადების მომსახურება;

ვ) პროფესიული მომსახურების გამწევი ბუღალტერი - ბუღალტერი, რომელიც რეგისტრირებულია ბუღალტრების სახელმწიფო რეესტრში და მომსახურების დამკვეთისთვის ახორციელებს ბუღალტრული აღრიცხვის წარმოების ან/და ფინანსური ანგარიშგების მომზადების მომსახურებას;

ზ) პროფესიული მომსახურების გამწევი ბუღალტრების სახელმწიფო რეესტრი - ელექტრონული რეესტრი, რომელშიც ასახულია ინფორმაცია საქართველოში მოქმედი, პროფესიული მომსახურების გამწევი ბუღალტრების შესახებ, რომლებიც მომსახურების დამკვეთისთვის ახორციელებენ ბუღალტრული აღრიცხვის წარმოების ან/და ფინანსური ანგარიშგების მომზადების მომსახურებას;

თ) რეესტრი - პროფესიული მომსახურების გამწევი ბუღალტრების ან/და საბუღალტრო ფირმების სახელმწიფო რეესტრი;

ი) საბუღალტრო ფირმა - საქართველოში რეგისტრირებული იურიდიული პირი ან სხვა ქვეყანაში რეგისტრირებული იურიდიული პირის საქართველოში არსებული ფილიალი, რომელიც რეგისტრირებულია საბუღალტრო ფირმების სახელმწიფო რეესტრში და მომსახურების დამკვეთისთვის ახორციელებს ბუღალტრული აღრიცხვის წარმოების ან/და ფინანსური ანგარიშგების მომზადების მომსახურებას;

კ) საბუღალტრო ფირმების სახელმწიფო რეესტრი - ელექტრონული რეესტრი, რომელშიც ასახულია ინფორმაცია საქართველოში მოქმედი, საბუღალტრო ფირმების შესახებ, რომლებიც მომსახურების დამკვეთისთვის ახორციელებენ ბუღალტრული აღრიცხვის წარმოების ან/და ფინანსური ანგარიშგების მომზადების მომსახურებას;

ლ) სამსახური - ბუღალტრული აღრიცხვის, ანგარიშგებისა და აუდიტის ზედამხედველობის სამსახური.

2. გარდა ამ მუხლის პირველი პუნქტისა, ამ წესის მიზნებისთვის მასში გამოყენებული ტერმინები განიმარტება კანონის შესაბამისად.

## მუხლი 3. რეესტრების წარმოება

1. პროფესიული მომსახურების გამწევი ბუღალტრის შესახებ ინფორმაცია აისახება პროფესიული მომსახურების გამწევი ბუღალტრების სახელმწიფო რეესტრში, ხოლო საბუღალტრო ფირმის შესახებ ინფორმაცია აისახება საბუღალტრო ფირმების სახელმწიფო რეესტრში.

2. ანგარიშვალდებული პირი ვალდებულია შესაბამის რეესტრში დარეგისტრირდეს პროფესიული საქმიანობის დაწყებიდან 30 კალენდარული დღის ვადაში.

3. რეესტრებში ანგარიშვალდებული პირის იდენტიფიკაცია უზრუნველყოფილია ანგარიშვალდებული პირის ინდივიდუალური სარეგისტრაციო ნომრით.

4. ანგარიშვალდებული პირი ვალდებულია უზრუნველყოს ამ ბრძანების მე-3 და მე-4 თავებით განსაზღვრული მონაცემების რეესტრში ასახვა და მისი მუდმივი განახლება.

5. რეესტრში წარდგენილი ის ინფორმაცია (მათ შორის, განახლებადი), რომელიც არ ექვემდებარება რეესტრში გასაჯაროებას, სამსახურის მიერ გამოიყენება საზედამხედველო სფეროების საქმიანობის კანონმდებლობასთან შესაბამისობის შესწავლის, სტატისტიკური ანალიზის მიზნით.

6. რეესტრები განთავსდება სამსახურის ვებგვერდზე, სამსახურის შესაბამისი პროგრამული უზრუნველყოფისა და მართვის ავტომატური საშუალებების გამოყენებით. რეესტრები საჯაროა.

## მუხლი 4. სამსახურის უფლებამოსილებები

1. სამსახური ახორციელებს რეესტრში ასახული ინფორმაციის სისწორის გადამოწმებას რისკზე დაფუძნებული მიდგომის საფუძველზე.

2. სამსახური უფლებამოსილია რეესტრებში ასახული ინფორმაციის სისწორის გადამოწმების მიზნით ანგარიშვალდებული პირისაგან ან/და სხვა უწყებებიდან/წყაროებიდან მიიღოს შესაბამისი ინფორმაცია/დოკუმენტაცია. თავის მხრივ, ანგარიშვალდებული პირი ვალდებულია გონივრულ ვადაში მიაწოდოს სამსახურს მოთხოვნილი ინფორმაცია/დოკუმენტაცია.

3. ანგარიშვალდებული პირების რეესტრის მოთხოვნებთან შესაბამისობის შესწავლის დროს, სამსახურის მიერ შესაძლებელია რეესტრში გაკეთდეს შესაბამისი აღნიშვნა.

# თავი II

**რეესტრები**

## მუხლი 5. რეესტრების მართვა

1. ანგარიშვალდებული პირი რეესტრის საკუთარი გვერდის ადმინისტრირებას ახდენს ელექტრონული ფორმით.

2. რეესტრებს მართავს სამსახური.

## მუხლი 6. რეესტრის ანგარიშვალდებული პირის გვერდი

 ანგარიშვალდებული პირის გვერდი მოიცავს შემდეგ ჩანართებს:

ა) ზოგადი ინფორმაცია;

ბ) განგრძობითი განათლება.

# თავი III

**რეესტრში რეგისტრაცია და ზოგადი ინფორმაცია**

## მუხლი 7. პროფესიული მომსახურების გამწევი ბუღალტრის რეგისტრაცია და ზოგადი ინფორმაცია

1. პროფესიული მომსახურების გამწევი ბუღალტრების სახელმწიფო რეესტრში რეგისტრაციისთვის მეწარმე ანგარიშვალდებულმა პირმა პირველადი ავტორიზაცია უნდა გაიაროს სსიპ – შემოსავლების სამსახურის ელექტრონული სერვისების ვებგვერდის (eservices.rs.ge) მომხმარებლისა და პაროლის საშუალებით.

2. პროფესიული მომსახურების გამწევი ბუღალტრების სახელმწიფო რეესტრში რეგისტრაციისთვის არამეწარმე ანგარიშვალდებულმა პირმა უნდა შეავსოს შემდეგი მონაცემები:

ა) პირადი ნომერი;

ბ) სახელი, გვარი;

გ) ელექტრონული ფოსტის მისამართი;

დ) მობილური ტელეფონის ნომერი;

ე) პაროლი;

ვ) დაბადების თარიღი;

ზ) მოქალაქეობა;

თ) პირადობის ან/და პასპორტის ნომერი;

თ.ა) პირადობის ან/და პასპორტის გაცემის თარიღი;

თ.ბ) პირადობის ან/და პასპორტის გამცემი ქვეყანა;

თ.გ) პირადობის ან/და პასპორტის გამცემი ორგანო;

ი) სქესი;

კ) დაბადების ადგილი - ქვეყანა;

ლ) იურიდიული მისამართი;

მ) ფაქტობრივი მისამართი.

3. მეწარმე ფიზიკური პირის, ამ მუხლის მე-2 პუნქტის „ვ“-„ლ“ ქვეპუნქტებით გათვალისწინებული, მონაცემები ივსება ავტომატურად.

4. მეწარმე ფიზიკური პირების მიერ შევსებული ამ მუხლის მე-2 პუნქტის „ა“-„დ“ ქვეპუნქტების შესაბამისი ინფორმაციის ვერიფიკაციისთვის, ასევე ამ მუხლის მე-3 პუნქტის მიზნებისთვის ხდება საჯარო სამართლის იურიდიული პირის – სახელმწიფო სერვისების განვითარების სააგენტოს ელექტრონული სისტემის სერვისების გამოყენება.

5. არარეზიდენტი არამეწარმე ფიზიკური პირის მიერ რეესტრში რეგისტრაციისას ამ მუხლის მე-2 პუნქტით გათვალისწინებული ინფორმაციის შევსების გარდა უნდა მოხდეს პასპორტის ასლის ატვირთვა.

6. იმ შემთხვევაში, თუ ამ მუხლის მე-5 პუნქტით გათვალისწინებული არარეზიდენტი არამეწარმე ფიზიკური პირის პასპორტი არ არის ინგლისურ ენაზე, არარეზიდენტმა არამეწარმე ფიზიკურმა პირმა უნდა ატვირთოს პასპორტის ნოტარიულად დამოწმებული თარგმანი ქართულ ენაზე.

7. პროფესიული მომსახურების გამწევი ბუღალტრების სახელმწიფო რეესტრში პირის რეგისტრაციის თაობაზე სამსახური გამოსცემს ინდივიდუალურ ადმინისტრაციულ-სამართლებრივ აქტს.

8. სამსახური უფლებამოსილია საჯარო არ გახადოს რეესტრში ანგარიშვალდებული პირების შესახებ ასახული ინფორმაცია, თუ ინფორმაციის გასაჯაროება საფრთხეს უქმნის ქვეყნის ან/და მესამე პირის ინტერესებს. ინფორმაციის შეფასების, ანალიზის და მისი გამოქვეყნების მიზანშეწონილობის შესახებ გადაწყვეტილებას იღებს სამსახური.

9. ამ მუხლის მე-2 პუნქტის „ბ“ ქვეპუნქტით გათვალისწინებული მონაცემები საჯაროა.

10. ამ მუხლის მე-2 პუნქტის „გ-დ“ ქვეპუნქტებით გათვალისწინებული მონაცემები შესაძლოა გასაჯაროვდეს ანგარიშვალდებული პირის დასტურით ღილაკის - „გასაჯაროება“ - მონიშვნის შემთხვევაში.

11. ანგარიშვალდებული პირი რეესტრში ავტორიზაციას ახდენს პირადი ნომრისა და პაროლის მეშვეობით.

## მუხლი 8. საბუღალტრო ფირმის რეგისტრაცია და ზოგადი ინფორმაცია

1. საბუღალტრო ფირმების რეესტრში რეგისტრაციისთვის მეწარმე ანგარიშვალდებულმა პირმა პირველადი ავტორიზაცია უნდა გაიაროს სსიპ – შემოსავლების სამსახურის ელექტრონული სერვისების ვებგვერდის (eservices.rs.ge) მომხმარებლისა და პაროლის საშუალებით.

2. საბუღალტრო ფირმების რეესტრში რეგისტრაციას ახორციელებს შესაბამისობის კონტროლის სისტემის ფუნქციონირებისთვის პასუხისმგებელი პირი/სტრუქტურული ერთეულის ხელმძღვანელი.

3. საბუღალტრო ფირმების რეესტრში რეგისტრაციისას ივსება შემდეგი მონაცემები:

ა) შესაბამისობის კონტროლის სისტემის ფუნქციონირებისთვის პასუხისმგებელი პირის/სტრუქტურული ერთეულის ხელმძღვანელის პირადი მონაცემები:

ა.ა) სახელი;

ა.ბ) გვარი;

ა.გ) ტელეფონის ნომერი;

ა.დ) ელ. ფოსტა;

ა.ე) პირადი ნომერი;

ბ) პაროლი;

გ) შესაბამისობის კონტროლის სისტემის ეფექტიანობაზე პასუხისმგებელი პირის მონაცემები:

გ.ა) სახელი;

გ.ბ) გვარი;

გ.გ) პირადი ნომერი;

დ) ფირმის საკონტაქტო ინფორმაცია:

დ.ა) ფირმის ფაქტობრივი მისამართი;

დ.ბ) ფირმის ტელეფონის ნომერი;

დ.გ) ფირმის ელექტრონული ფოსტის მისამართი;

დ.დ) ფირმის ვებგვერდის მისამართი;

ე) ფირმის მონაცემები:

ე.ა) საიდენტიფიკაციო ნომერი;

ე.ბ) სამართლებრივი ფორმა;

ე.გ) სახელწოდება;

ე.დ) იურიდიული მისამართი;

ვ) ხელმძღვანელობა/წარმომადგენლობაზე უფლებამოსილების მქონე პირების შესახებ ინფორმაცია

ვ.ა) ფიზიკური პირის შემთხვევაში:

ვ.ა.ა) სახელი;

ვ.ა.ბ) გვარი;

ვ.ა.დ) პირადი ნომერი;

ვ.ბ) იურიდიული პირის შემთხვევაში:

ვ.ბ.ა) სახელწოდება;

ვ.ბ.გ) საიდენტიფიკაციო ნომერი;

ზ) პარტნიორების შესახებ ინფორმაცია:

ზ.ა) ფიზიკური პირის შემთხვევაში:

ზ.ა.ა) სახელი;

ზ.ა.ბ) გვარი;

ზ.ა.გ) პირადი ნომერი;

ზ.ბ) იურიდიული პირის შემთხვევაში:

ზ.ბ.ა) სახელწოდება;

ზ.ბ.ბ) საიდენტიფიკაციო ნომერი.

4. ამ მუხლის „ა.ა“, „ა.ბ“, „ა.ე“ და „გ“ ქვეპუნქტების ვერიფიკაციისთვის ხდება საჯარო სამართლის იურიდიული პირის – სახელმწიფო სერვისების განვითარების სააგენტოს ელექტრონული სისტემის სერვისების გამოყენება.

5. საბუღალტრო ფირმის, ამ მუხლის მე-3 პუნქტის „ე“-„ზ“ ქვეპუნქტებით გათვალისწინებული მონაცემები ივსება ავტომატურად.

6. ამ მუხლის მე-5 პუნქტით გათვალისწინებული მონაცემების ასახვა ხდება ავტომატურად სსიპ – საჯარო რეესტრის ეროვნული სააგენტოს ერთიან მონაცემთა ბაზიდან, მეწარმეთა და არასამეწარმეო (არაკომერციული) იურიდიული პირების რეესტრებში დაცული მონაცემების საფუძველზე, სამსახურსა და საჯარო რეესტრის ეროვნულ სააგენტოს შორის არსებული ხელშეკრულების შესაბამისად.

7. საბუღალტრო ფირმების სახელმწიფო რეესტრში პირის რეგისტრაციის თაობაზე სამსახური გამოსცემს ინდივიდუალურ ადმინისტრაციულ-სამართლებრივ აქტს.

8. სამსახური უფლებამოსილია საჯარო არ გახადოს რეესტრში ანგარიშვალდებული პირების შესახებ ასახული ინფორმაცია, თუ ინფორმაციის გასაჯაროება საფრთხეს უქმნის ქვეყნის ან/და მესამე პირის ინტერესებს. ინფორმაციის შეფასების, ანალიზის და მისი გამოქვეყნების მიზანშეწონილობის შესახებ გადაწყვეტილებას იღებს სამსახური.

9. ამ მუხლის მე-2 პუნქტის „ე“ ქვეპუნქტით გათვალისწინებული მონაცემები საჯაროა.

10. ამ მუხლის მე-2 პუნქტის „დ“ ქვეპუნქტებით გათვალისწინებული მონაცემები შესაძლოა გასაჯაროვდეს ანგარიშვალდებული პირის დასტურით ღილაკის - „გასაჯაროება“ - მონიშვნის შემთხვევაში.

11. ანგარიშვალდებული პირი რეესტრში ავტორიზაციას ახდენს მომხმარებლის პირადი ნომრისა და პაროლის მეშვეობით.

## მუხლი 9. მეწარმე ანგარიშვალდებული პირის მომხმარებლის შეცვლა

1. მომხმარებელი უფლებამოსილია გააუქმოს თავისი კავშირი ანგარიშვალდებულ პირთან, ამ შემთხვევაში ახალი მომხმარებლის რეგისტრაცია ხორციელდება ამ ბრძანების მე-7 ან/და მე-8 მუხლის შესაბამისად.

2. თუ მომხმარებლის შეცვლა ვერ ხორციელდება ამ მუხლის პირველი პუნქტის შესაბამისად, მომხმარებლის ანგარიშვალდებულ პირთან კავშირის გაუქმება შესაძლებელია რეესტრის ადმინისტრირების პანელიდან, სამსახურის თანამშრომლის მიერ, ანგარიშვალდებული პირის ხელმძღვანელობაზე/წარმომადგენლობაზე უფლებამოსილი პირის მიერ სამსახურისთვის წერილობითი მიმართვის შემთხვევაში. მომხმარებლის ანგარიშვალდებულ პირთან კავშირის გაუქმების შემდეგ პირი დარეგისტრირდება მომხმარებლად ამ ბრძანების მე-7 ან/და მე-8 მუხლის შესაბამისად.

## მუხლი 10. ზოგადი ინფორმაციის ჩანართში ცვლილების შეტანა

1. ზოგად ინფორმაციაში ცვლილების განსახორციელებლად ანგარიშვალდებულმა პირმა უნდა მიმართოს სამსახურს ცვლილების დასაბუთებული მოთხოვნით „ზოგადი ინფორმაციის“ ჩანართში ღილაკის - „ცვლილების მოთხოვნა“ - მეშვეობით.

2. ამ ბრძანების მე-7 მუხლის მე-2 პუნქტის „გ“, „დ“ და „ე“ ქვეპუნქტებით გათვალისწინებული ინფორმაცია შესაძლებელია შეიცვალოს ანგარიშვალდებული პირის მიერ სამსახურისთვის ცვლილების თაობაზე მიმართვის გარეშე.

2. ამ ბრძანების მე-8 მუხლის მე-2 პუნქტის „ა.გ“ და „ა.დ“, „ბ“ და „დ“ ქვეპუნქტებით გათვალისწინებული ინფორმაცია ექვემდებარება ცვლილებას სამსახურისთვის ცვლილების თაობაზე მიმართვის გარეშე.

3. სამსახური სათანადო საფუძვლის არსებობის შემთხვევაში, 5 (ხუთი) სამუშაო დღის განმავლობაში, ადასტურებს ამ მუხლის პირველი პუნქტით გათვალისწინებულ მოთხოვნას, რის შემდეგაც ანგარიშვალდებულ პირს ეძლევა ზოგად ინფორმაციაში ცვლილების შეტანის საშუალება.

4. ანგარიშვალდებული პირი ვალდებულია რეესტრში არსებული ინფორმაცია (მათ შორის, არასაჯარო ინფორმაციის) განაახლოს შესაბამისი ცვლილების ფაქტის დადგომიდან 10 (ათი) სამუშაო დღის ვადაში.

## მუხლი 11. პირის რეესტრიდან ამოღება

1. პროფესიული მომსახურების გამწევი ბუღალტრის რეესტრიდან ამოღების საფუძვლებია:

ა) პირადი განცხადება თუ ანგარიშვალდებული პირი აღარ ახორციელებს პროფესიულ საქმიანობას;

ბ) სერტიფიცირებულ ბუღალტერთა რეესტრში რეგისტრაცია;

გ) გარდაცვალება.

2. საბუღალტრო ფირმის რეესტრიდან ამოღების საფუძვლებია:

ა) ხელმძღვანელობაზე/წარმომადგენლობაზე უფლებამოსილი პირის განცხადება თუ ანგარიშვალდებული პირი აღარ ახორციელებს პროფესიულ საქმიანობას;

ბ) აუდიტორული ფირმების სახელმწიფო რეესტრში რეგისტრაცია;

გ) იურიდიული პირის რეგისტრაციის გაუქმება.

3. რეესტრიდან პირის ამოღების თაობაზე სამსახური გამოსცემს ინდივიდუალურ ადმინისტრაციულ-სამართლებრივ აქტს.

# თავი IV

**განგრძობითი განათლება**

## მუხლი 12. განგრძობითი განათლების ჩანართში ინფორმაციის შევსება

1. პროფესიული მომსახურების გამწევი ბუღალტერი, განგრძობით განათლების ჩანართში, ტვირთავს განგრძობითი განათლების დამადასტურებელ ცნობას/სერტიფიკატს.

2. საბუღალტრო ფირმა, განგრძობით განათლების ჩანართში, ტვირთავს ფირმაში განგრძობითი განათლების უზრუნველყოფაზე პასუხისმგებელი პირის განგრძობითი განათლების დამადასტურებელ ცნობას/სერტიფიკატს.

3. ანგარიშვალდებული პირი განგრძობითი განათლების ჩანართში, ცნობის/სერტიფიკატის ატვირთვისას ავსებს შემდეგ ინფორმაციას:

ა) ცნობის/ სერტიფიკატის გაცემის თარიღი;

ბ) ფულის გათეთრებისა და ტერორიზმის დაფინანსების აღკვეთის ხელშეწყობის მიმართულებით განგრძობითი განათლების მომსახურების მიმწოდებლის სახელწოდება;

გ) ცნობის/სერტიფიკატის ნომერი;

2. ანგარიშვალდებული პირი ვალდებულია აკმაყოფილებდეს განგრძობითი განათლების მიმართ მოთხოვნებს და ყოველწლიურად ადასტურებდეს ამ მიმართულებით თავის კომპეტენციას.

## მუხლი 13. განგრძობითი განათლების დადასტურებასთან დაკავშირებული პროცედურები

1. განგრძობითი განათლების დამადასტურებელი ცნობის/სერტიფიკატის ატვირთვიდან 5 (ხუთი) სამუშაო დღის განმავლობაში სამსახური ადასტურებს განგრძობითი განათლების მიღების ფაქტს და შესაბამისად ასახავს რეესტრში.

2. თუ ანგარიშვალდებული პირის მიერ რეესტრში ატვირთული განგრძობითი განათლების მიღების დამადასტურებელი სერტიფიკატი/ცნობა არ შეესაბამება „ფულის გათეთრებისა და ტერორიზმის დაფინანსების აღკვეთის ხელშეწყობის მიმართულებით განგრძობითი განათლების მიღების წესის დამტკიცების თაობაზე“ სამსახურის უფროსის ბრძანებით გათვალისწინებულ მოთხოვნებს, სამსახური იღებს გადაწვეტილებას სერტიფიკატის/ცნობის მიღებაზე უარის თქმის თაობაზე დოკუმენტაციის ატვირთვიდან 5 (ხუთი) სამუშაო დღის ვადაში.

3. სამსახური ანგარიშვალდებული პირის მიერ განგრძობითი განათლების მოთხოვნის შესრულების შესახებ ინფორმაციის მიწოდებიდან 5 (ხუთი) სამუშაო დღის ვადაში იღებს გადაწყვეტილებას აღნიშნულის რეესტრში გასაჯაროების თაობაზე.

4. თუ ანგარიშვალდებული პირის მიერ განგრძობითი განათლების ჩანართში ინფორმაცია შეცდომითაა შევსებული, ანგარიშვალდებული პირი უფლებამოსილია სამსახურს გაუგზავნოს დასაბუთებული მოთხოვნა განგრძობითი განათლების ჩანართში ცვლილების თაობაზე „ცვლილების მოთხოვნა“ ღილაკის მეშვეობით.

## მუხლი 14. პასუხისმგებლობა

ამ ბრძანებით დადგენილი მოთხოვნების შეუსრულებლობა გამოიწვევს კანონით გათვალისწინებულ პასუხისმგებლობას.

# თავი V

**გარდამავალი და დასკვნითი დებულებანი**

## მუხლი 15. გარდამავალი დებულებები

პირი, რომელიც ამ ბრძანების ამოქმედების დროისთვის პროფესიული მომსახურების ფარგლებში აწარმოებს ბუღალტრულ აღრიცხვას ან/და ამზადებს ფინანსურ ანგარიშგებას, ვალდებულია არაუგვიანეს 2023 წლის 1 ივლისისა დარეგისტრირდეს შესაბამის რეესტრში.